钦定古今图书集成/明伦汇编/皇极典/第003卷 > 《君臣同德赋》阙名
## 钦定古今图书集成/明伦汇编/皇极典/第003卷 > 《君臣同德赋》阙名

曰：“若稽古巨唐，累圣重光，盛烈贯于千古，英声超于
百王。尔乃群瑞呈祥，众灵叶庆，神降休祉，天垂宝命，
凤箓于是荐臻，龟书以之叠映，万姓忻东户之日，一
人奏《南风》之咏。至矣哉！媺无德而称焉。臣闻非常之
主，必有非常之臣。是以元凯升而唐德茂，稷、卨用而
虞化淳。武丁梦征兮求版筑之士，文王卜兆兮得垂”
钓之宾。岂直星精之诞方朔，维岳之降甫申。故能殷
周叹其多士，皇汉歌其得人。亦有九合称齐，三分号
蜀。犹传善政，尚留芳躅。方鸿翼以济时，比鱼水而敦
俗。诚小国之边鄙，亦顺时而自足。岂若我圣明之有
天下也。㹅六合以为家，笼八荒而建国。既垂拱而敷
化，谅偃兵而兴德。为百代之规模，立万邦之轨则。于
是大君端冕而多暇，群臣奉职而有方。巍巍荡荡，济
济锵锵，咸有一德，视人如伤。夔龙在位，鹓鹭成行，君
臣同德而均美，圣母临人而永昌。岂徒超五臣而逾
十乱，固将六五帝而四三皇。小臣微浅，才智疏越，滥
吹紫庭，献赋绛阙，敢同舆颂，窃为歌曰：“元首明哉，股
肱良哉！盛德至矣，大”业广矣。我一人兮化无穷，临万
国兮道既融。同心同德，君圣臣忠。子子孙孙，永代克
隆。